b'\n_START_ARTICLE_\nICIM Bra\xc8\x99ov\n_START_PARAGRAPH_\nI.C.I.M. Bra\xc8\x99ov (\xc3\x8entreprinderea de Construc\xc8\x9bii\xc2\xa0Industriale \xc8\x99i Montaje, Bra\xc8\x99ov) a fost clubul de fotbal al constructorilor din Bra\xc8\x99ov, av\xc3\xa2nd culorile galben-albastru.\n_START_SECTION_\nEchipa ICIM Bra\xc8\x99ov\n_START_PARAGRAPH_\nEchipa de fotbal ICIM Bra\xc8\x99ov a fost \xc3\xaenfiin\xc8\x9bat\xc4\x83 \xc3\xaen anul 1970, a evoluat \xc3\xaen Divizia B aproape \xc3\xaentreaga istorie, dar a fost \xc8\x99i \xc3\xaen Divizia C. Echipa a avut culorile galben \xc8\x99i albastru. Stadionul \xc8\x99i echipa a luat fiin\xc8\x9b\xc4\x83 cu sprijinul directorului Emil Moldovan, iar primul antrenor a fost Constantin Mateescu (nea Dinu) secondat de Paul Marinescu apoi Ioan Cazan, Chimina, Paul Popescu, Mezaros; dintre cei mai importan\xc8\x9bi \xc8\x99i talenta\xc8\x9bi juc\xc4\x83tori care au adus faima acestei echipe a constructorilor merit\xc4\x83 aminti\xc8\x9bi:  T\xc4\x83nase Nicolae, Mircea Manescu, Ioan Mitu, Eugen Luputan, Funckstein, Tampa, Arineanu, Ciobanu, Serbina, Dobre, Arsenic\xc4\x83, Chiala, Lie, Socaciu, V\xc3\xa2ntu, Balaci, H\xc3\xaerlab, Adami, Bone, Negoescu, Todera\xc8\x99cu, Patru, Bentea, Dan Gheorghe, Chioreanu, Aronica, Berteanu, Ghileanu, Pop Marin, Ro\xc8\x99u, Nica, Furnic\xc4\x83, Mezei, Ferencz (care ulterior a antrenat echipa de fotbal feminin a ICIM-ului) \xc8\x99i bine\xc3\xaen\xc8\x9beles Ganea. _NEWLINE_Dintre pre\xc8\x99edin\xc8\x9bii de club, cei mai importan\xc8\x9bi au fost: Nelu Stinghe, Mihai Vrapciu \xc8\x99i Iordache._NEWLINE_Perioada de glorie a acestui club a fost \xc3\xaentre anii 1976-1980 c\xc3\xa2nd antrenor al echipei era Constantin Mateescu. A fost o perioad\xc4\x83 c\xc3\xa2nd stadionul era arhiplin de suporteri adev\xc4\x83ra\xc8\x9bi \xc8\x99i devota\xc8\x9bi pentru meciurile de acas\xc4\x83, c\xc3\xa2t \xc8\x99i pentru cele din deplasare, iar rezultatele sportive erau notabile, cu merituoase locuri 4 \xc3\xaen edi\xc8\x9biile 1985-1986 \xc8\x99i 1986-1987. Totu\xc8\x99i, cea mai important\xc4\x83 performan\xc8\x9b\xc4\x83 a avut loc \xc3\xaen edi\xc8\x9bia 1977-1978 c\xc3\xa2nd echipa a ob\xc8\x9binut un extraordinar loc 3, \xc3\xaen Divizia B. \xc3\x8en edi\xc8\x9bia 1994-1995, pe fondul greut\xc4\x83\xc8\x9bilor financiare, echipa a retrogradat \xc3\xaen Divizia C. _NEWLINE_\xc3\x8en 1998 ICIM s-a asociat cu vecini de cartier, Metrom. Echipa nou-format\xc4\x83 urma s\xc4\x83 joace \xc3\xaen Liga II. Meciurile oficiale s-au disputat pe stadionul ICIM, iar antrenamentele s-au efectuat pe stadionul Metrom. "Mariajul" dintre cele dou\xc4\x83 echipe nu a durat dec\xc3\xa2t un an ICIM-ul realiz\xc3\xa2nd c\xc4\x83 nu a ob\xc8\x9binut nimic din asocierea cu Metrom, ba chiar c\xc4\x83 au pierdut mul\xc8\x9bi bani. \xc3\x8en anul urm\xc4\x83tor Metromul a r\xc4\x83mas \xc3\xaen Liga II, iar ICIM-ul a fost retrogadat\xc4\x83 \xc3\xaen Liga III._NEWLINE_Oameni de fotbal importan\xc8\x9bi care au activat la ICIM: Constantin Mateescu, Paul Marinescu, Chimina, Ioan Cazan, Paul Enache, Ionel Ganea, Virgil Ro\xc8\x99u, Adrian Furnic\xc4\x83,Marian Gheorghe._NEWLINE_Juc\xc4\x83tori importan\xc8\x9bi: Mitu, Luputan, Dan Gheorghe, Lie, Hirlab, Adami, Bentea, Ganea, Meszei, Gall, Chioreanu, Aronica, Berteanu, Ghileanu, Patru, Pop Marin,Sandu Gabriel(transferat de la sportul studen\xc8\x9besc),etc\n_START_SECTION_\nClub de juniori\n_START_PARAGRAPH_\nDe la ICIM mul\xc8\x9bi juc\xc4\x83tori au ajuns la FC Bra\xc8\x99ov. A fost \xc8\x99i este unul din cluburile de copii \xc8\x99i juniori a echipei fanion a ora\xc8\x99ului Bra\xc8\x99ov. La acest club au crescut:  Ciprian Petru Giurca, Gabriel Tama\xc8\x99, Liviu Negoi\xc8\x9b\xc4\x83, Dinu Todoran sau Tiberiu Ghioane - ultimii patru avandu-l ca prim antrenor pe Adrian-Horia Stan. Interna\xc8\x9bionalul rom\xc3\xa2n Ionel Ganea este cel mai important juc\xc4\x83tor care a activat la acest club, la \xc3\xaenceputul anilor \'90. El a venit la ICIM de la Nitramonia F\xc4\x83g\xc4\x83ra\xc8\x99 pe c\xc3\xa2nd era un t\xc3\xa2n\xc4\x83r plin de perspective \xc8\x99i a fost propulsat c\xc4\x83tre Divizia A, la FC Bra\xc8\x99ov, unde a \xc3\xaenceput s\xc4\x83 aib\xc4\x83 performan\xc8\x9be cu adev\xc4\x83rat importante .\n_START_SECTION_\nFotbal feminin\n_START_PARAGRAPH_\nEchipa de fotbal feminin este \xc3\xaenfiin\xc8\x9bat\xc4\x83 \xc3\xaen 1986. \xc3\x8en 1987, forma\xc8\x9bia ICIM, antrenat\xc4\x83 de \xc8\x98tefan Ferencz,c\xc3\xa2\xc8\x99tig\xc4\x83 edi\xc8\x9bia inaugural\xc4\x83 a primului campionat zonal feminin de fotbal oficial, cu un palmares de 14 meciuri jucate, realiz\xc3\xa2nd 13 victorii fa\xc8\x9b\xc4\x83 de o singur\xc4\x83 \xc3\xaenfr\xc3\xa2ngere, marc\xc3\xa2nd 69 de goluri._NEWLINE_\xc3\x8en 1990, echipa ICIM, antrenat\xc4\x83 de Nicolae Adami, c\xc3\xa2\xc8\x99tig\xc4\x83 prima competi\xc8\x9bie oficial\xc4\x83 recunoscut\xc4\x83 de Federa\xc8\x9bia Rom\xc3\xa2n\xc4\x83 de Fotbal,\'CUPA LIBERTATEA\',c\xc3\xa2\xc8\x99tig\xc3\xa2nd categoric cu scorul de 5-0 \xc3\xaen final\xc4\x83, \xc3\xaenving\xc3\xa2nd eterna sa rival\xc4\x83 CFR Craiova,spre bucuria suporterilor bra\xc8\x99oveni care v\xc4\x83d trofeul poposind \xc3\xaen ora\xc8\x99ul de la poalele T\xc3\xa2mpei._NEWLINE_Au evoluat pt ICIM: Simona Gruber; Tatiana Ludu; Liliana Solca, Maria Musc\xc4\x83, Hajnal Kelemen, Rodica Panzaru, Lucia Cormos, Irina Fanariu, Cristina \xc8\x98tefan, Claudia P\xc4\x83curar, Emese Szekreny, Eniko Csavar, Liliana Santa, Dana Vasilescu, Delia Soporan._NEWLINE_\xc3\x8en august 1990, echipa debuteaz\xc4\x83 \xc3\xaen prima edi\xc8\x9bie a Campionatului Na\xc8\x9bional feminin de fotbal._NEWLINE_8000 de spectatori asist\xc4\x83 la derbyul campionatului \xc3\xaentre ICIM \xc8\x99i CFR Craiova. Bra\xc8\x99ovencele c\xc3\xa2\xc8\x99tig\xc4\x83 cu scorul de 3-1 \xc8\x99i preia locul \xc3\xaent\xc3\xa2i \xc3\xaen clasament pe care \xc3\xael p\xc4\x83streaz\xc4\x83 p\xc3\xa2n\xc4\x83 la sf\xc3\xa2r\xc8\x99itul campionatului. Ele intr\xc4\x83 \xc3\xaen posesia titlului \xc3\xaen 21 iulie 1991, zi de referin\xc8\x9b\xc4\x83 pentru fotbalul bra\xc8\x99ovean._NEWLINE_Patru juc\xc4\x83toare sunt componente ale echipei na\xc8\x9bionale a Rom\xc3\xa2niei: Lucia Cormos, Cristina \xc8\x98tefan, Dana Vasilescu \xc8\x99i Liliana Santa._NEWLINE_Echipa ICIM termin\xc4\x83 edi\xc8\x9bia a doua a campionatului na\xc8\x9bional pe locul doi, disput\xc3\xa2nd titlul la mare lupt\xc4\x83 cu CFR Craiova. Dou\xc4\x83 echipe care au str\xc4\x83b\xc4\x83tut um\xc4\x83r la um\xc4\x83r \xc3\xaentregul parcurs al acestei edi\xc8\x9bii, cuv\xc3\xa2ntul hot\xc4\x83r\xc3\xa2tor revenind echipei din Craiova, c\xc3\xa2\xc8\x99tig\xc4\x83toare a duelului direct din penultima etap\xc4\x83._NEWLINE_Echipa ICIM revine \xc3\xaen for\xc8\x9b\xc4\x83, c\xc3\xa2\xc8\x99tig\xc3\xa2nd edi\xc8\x9bia a treia a campionatului na\xc8\x9bional \xc3\xaen 1993 sub conducerea antrenorilor Nicolae Adami \xc8\x99i Constantin Popa de o manier\xc4\x83 categoric\xc4\x83._NEWLINE_Echipa dubl\xc4\x83 campioan\xc4\x83 a Rom\xc3\xa2niei, ICIM Bra\xc8\x99ov este preluat\xc4\x83 \xc3\xaen august 1993 de FARTEC S.A., schimb\xc3\xa2ndu-\xc8\x99i denumirea.\n_START_SECTION_\nStadion\n_START_PARAGRAPH_\nBaza cuprinde un stadion de fotbal cu capacitatea de aprox. 10.000 de locuri (nu sunt scaune, stadionul afl\xc3\xa2ndu-se \xc3\xaentr-o stare avansat\xc4\x83 de degradare) \xc8\x99i un teren de antrenament, cu suprafa\xc8\x9b\xc4\x83 de nisip, care era folosit de echipa de copii \xc8\x99i juniori. Adiacent se mai afla si 2 terenuri de tenis._NEWLINE_Acum, pe acest teren, echipa FC Bra\xc8\x99ov efectueaz\xc4\x83 antrenamente \xc3\xaen perioada dintre sezoane. Acest stadion a fost terenul de acas\xc4\x83 pentru echipa "FC Ghimbav 2000 Bra\xc8\x99ov 2" timp de un sezon. De-a lungul timpului pe acest stadion s-au organizat mai multe evenimente: mini turnee, baraje pentru promovare, concursuri canine.\n_START_SECTION_\nVizitatori\n_START_PARAGRAPH_\nUrm\xc4\x83toarele echipe au jucat/s-au antrenat pe acest stadion: FC Bra\xc8\x99ov, Dinamo Bucure\xc8\x99ti, Bursaspor, Steaua Bucure\xc8\x99ti, O\xc8\x9belul Gala\xc8\x9bi, Farul Constan\xc8\x9ba, Unirea Urziceni, FC Na\xc8\x9bional, FCM Bac\xc4\x83u, FC Arge\xc8\x99, FC Ghimbav 2000 Bra\xc8\x99ov 2._NEWLINE_\xc3\x8en anul 2007 a \xc3\xaenceput modernizarea stadionului.\n_START_SECTION_\nTurenu de var\xc4\x83 - 2007\n_START_PARAGRAPH_\n\xc3\x8en 29 iunie pe stadionul Metrom au avut loc semifinalele turneului de var\xc4\x83 organizat la Bra\xc8\x99ov de O\xc8\x9belul Gala\xc8\x9bi. \xc3\x8en prima zi au avut loc urm\xc4\x83toarele rezultate: Unirea Urziceni 1-0 Farul Constan\xc8\x9ba \xc8\x99i Dinamo Bucure\xc8\x99ti 5-1 O\xc8\x9belul Gala\xc8\x9bi. Ziua urm\xc4\x83toare pe 31 iunie aveau s\xc4\x83 se \xc3\xaent\xc3\xa2lneasc\xc4\x83 pe stadionul ICIM \xc3\xaen finala mic\xc4\x83 a turneului Farul Constan\xc8\x9ba \xc8\x99i O\xc8\x9belul Gala\xc8\x9bi, meciul a fost c\xc3\xa2\xc8\x99tigat de Farul Constan\xc8\x9ba dup\xc4\x83 loviturile de 11 m. \xc3\x8en finala mare s-au \xc3\xaentalnit Dinamo Bucure\xc8\x99ti \xc8\x99i Unirea Urziceni, meciul a fost c\xc3\xa2\xc8\x99tigat de Unirea Urziceni la 11 m, dup\xc4\x83 ce la sf\xc3\xa2r\xc8\x99itul celor 90 de minute regulamentare scorul a fost 3-3.'